b'\n_START_ARTICLE_\nKino kritika\n_START_PARAGRAPH_\nKino kritika \xe2\x80\x93 individuali ar kolektyvin\xc4\x97 kino k\xc5\xabrini\xc5\xb3 analiz\xc4\x97. Kino kritikas yra savo srities profesionalas, ap\xc5\xbevelgiantis kino filmus ir ra\xc5\xa1antis recenzijas, skirtas pla\xc4\x8diajai visuomenei, paprastai laikra\xc5\xa1\xc4\x8diams, \xc5\xbeurnalams ar specialiai auditorijai._NEWLINE_Kino kritikai tiria, analizuoja nacionalini\xc5\xb3 ir tarptautini\xc5\xb3 kino film\xc5\xb3 k\xc5\xabrim\xc4\x85; analizuoja ir vertina tam tikrus kino filmus, autorius, stilius, mokyklas, tendencijas ir t. t.; pateikia nuomones ir vertinimus \xc5\xbeiniasklaidoje ir specializuotuose forumuose; stebi kuriamus kino filmus; konsultuoja kino film\xc5\xb3 ir vaizdo juost\xc5\xb3 platintojus._NEWLINE_Film\xc5\xb3 kritikai darbuojasi kino teatruose, film\xc5\xb3 ir vaizdo \xc4\xafra\xc5\xa1\xc5\xb3 bibliotekose, interneto, \xc5\xbeurnalini\xc5\xb3 leidini\xc5\xb3, redaktori\xc5\xb3 kabinetuose, radijo ir televizijos studijose ir taip toliau._NEWLINE_Kino kritikai savo darbui naudoja filmus ir vaizdo \xc4\xafra\xc5\xa1us, dokumentus, archyvus, specializuotus leidinius, garso ir vaizdo \xc4\xafra\xc5\xa1\xc5\xb3 \xc4\xafrang\xc4\x85 bei priemones._NEWLINE_Norintiems tapti \xc5\xa1ios srities profesionalais rekomenduojama \xc4\xafgyti auk\xc5\xa1tesn\xc4\xafj\xc4\xaf ar auk\xc5\xa1t\xc4\x85j\xc4\xaf i\xc5\xa1silavinim\xc4\x85 pageidautinoje srityje, susijusioje su \xc5\xbeiniasklaidos ar kino studijomis. Labai svarbu ir pom\xc4\x97gis menui, normalus reg\xc4\x97jimas, klausa, dom\xc4\x97jimasis abstrak\xc4\x8diu menu bei vaizdinis m\xc4\x85stymas, d\xc4\x97mesingumas, \xc5\xa1alinis m\xc4\x85stymas ir suvokimas, sugeb\xc4\x97jimas suprasti auditorij\xc4\x85, estetin\xc4\x97 kult\xc5\xabra, \xc5\xbeurnalistiniai \xc4\xafg\xc5\xabd\xc5\xbeiai, kalbos \xc4\xafg\xc5\xabd\xc5\xbeiai ir pla\xc4\x8dios bendros \xc5\xbeinios. Ta\xc4\x8diau praktika rodo, kad kino kritikai gali tur\xc4\x97ti pat\xc4\xaf \xc4\xafvairiausi\xc4\x85 i\xc5\xa1silavinim\xc4\x85.\n_START_SECTION_\nLietuva\n_START_PARAGRAPH_\nLietuvoje veikia ir Kino kritik\xc5\xb3 gildija. Jai priklauso: Nijol\xc4\x97 Andrijauskien\xc4\x97, Irina Arefjeva, Gra\xc5\xbeina Arlickait\xc4\x97, Vytautas Baniulis, R\xc5\xabta Bir\xc5\xa1tonait\xc4\x97, Vilija Daugirdait\xc4\x97, Vaidas Jauni\xc5\xa1kis, Nertinga Ka\xc5\xbeukauskait\xc4\x97, Izolda Keido\xc5\xa1i\xc5\xabt\xc4\x97, Audronis Liuga, Pranas Morkus, R\xc5\xabta Oginskait\xc4\x97, Rasa Pauk\xc5\xa1tyt\xc4\x97, Roma Paurait\xc4\x97-Puplauskien\xc4\x97, \xc5\xbdivil\xc4\x97 Pilipavi\xc4\x8dien\xc4\x97, \xc5\xbdivil\xc4\x97 Pipinyt\xc4\x97, Kristina Svilien\xc4\x97, Rimantas \xc5\xa0avelis, Skirmantas Valiulis, Linas Vild\xc5\xbei\xc5\xabnas (gildijos patik\xc4\x97tinis), J\xc5\xabrat\xc4\x97 Visockait\xc4\x97 ir Sonata \xc5\xbdalneravi\xc4\x8di\xc5\xabt\xc4\x97.'